Решение на Съда (голям състав) от 26 юни 2012 г. - Република Полша/Европейска комисия
(Дело C-335/09 P)
(Обжалване - Обща организация на пазарите - Преходни мерки, които трябва да бъдат приети в резултат на присъединяването на нови държави членки - Регламент (ЕО) № 1972/2003, който установява мерки за търговията със земеделски продукти - Жалба за отмяна - Срок - Начален момент - Просрочие - Недопустимост - Изменение на разпоредба от посочения регламент - Подновяване на срока - Частична допустимост - Правни основания - Нарушение на основополагащите принципи на общност, основана на правото, и на принципа на ефективна съдебна защита - Нарушение на принципите на свободно движение на стоките и на недопускане на дискриминация, основана на гражданство - Нарушение на принципите на пропорционалност и на защита на оправданите правни очаквания - Нарушение на йерархията на нормите - Нарушение на член 41 от Акта за присъединяване от 2003 г. - Неправилно тълкуване на член 3 от Регламент (ЕО) № 1972/2003 - Нарушение на задължението за мотивиране)
Език на производството: полски
Страни
Жалбоподател: Република Полша (представители: M. Dowgielewicz и M. Szpunar)
Друга страна в производството: Европейска комисия (представители: H. Tserepa-Lacombe, A. Stobiecka-Kuik, A. Szmytkowska и T. van Rijn)
Предмет
Жалба срещу Решение на Общия съд (първи разширен състав) от 10 юни 2009 г. по дело Полша/Комисия (T-257/04), с което Общият съд отхвърля жалбата за частична отмяна на Регламент (ЕО) № 1972/2003 на Комисията от 10 ноември 2003 година относно временните мерки, които следва да се приемат за търговията със земеделски продукти във връзка с присъединяването на Чешката република, Естония, Кипър, Латвия, Литва, Унгария, Малта, Полша, Словения и Словакия (ОВ L 293, стр. 3; Специално издание на български език, 2007 г., глава 3, том 50, стр. 100), изменен с Регламент (ЕО) № 230/2004 на Комисията от 10 февруари 2004 година (ОВ L 39, стр. 13; Специално издание на български език, 2007 г., глава 3, том 53, стр. 186), както и с Регламент (ЕО) № 735/2004 на Комисията от 20 април 2004 година (ОВ L 114, стр. 13; Специално издание на български език, 2007 г., глава 3, том 55, стр. 213) - Погрешно тълкуване на член 230, четвърта алинея ЕО, на член 3 от Регламент (ЕО) № 1972/2003, както и на Регламент № 1 за определяне на езиковия режим на Европейската икономическа общност (ОВ 17, 1958 г., стр. 385; Специално издание на български език, 2007 г., глава 1, том 1, стр. 3) - Нарушение на член 253 ЕО и на член 41 от Договора за присъединяване, на правото на ефективно средство за защита, както и на принципите на солидарност, пропорционалност, недопускане на дискриминация, добросъвестност и на закрила на оправданите правни очаквания - Нарушения на процесуални правила, произтичащи от отказа на Общия съд да уважи правните основания, свързани с нарушението на принципите на солидарност и на добросъвестност
Диспозитив
Отхвърля жалбата.
Осъжда Република Полша да понесе направените от нея съдебни разноски, както и съдебните разноски на Европейската комисия.
____________
1 - ОВ C 282, 21.11.2009 г.